# Bernard Bolzano

### Z Wikipédie

Bernard Bolzano
nemecky hovoriaci český matematik a filozof
Narodenie | 5. október 1781 Praha, Habsburská monarchia (dnes Česko)
Úmrtie | 18. december 1848 Praha, Habsburská monarchia (dnes Česko)
Pozri aj Biografický portál

Bernard Bolzano (* 5. október 1781, Praha – † 18. december 1848, Praha) bol významný nemecky hovoriaci český matematik a filozof.

## [úprava] Život

Bernard Bolzano vyštudoval piaristické gymnázium v Prahe, ktoré ukončil s výborným prospechom roku 1796. Potom sa venoval štúdiu matematiky a logiky v trojročnej filozofickej prípravke, kde prednášal Stanislav Vydra. Školský rok 1799 – 1800 súkromne študoval najmä matematiku a filozofiu a súčasne navštevoval prednášky prvného a druhého ročníka na Filozofickej fakulte Karlo–Ferdinandovej univerzity, a to najmä prednášky matematiky Františka Josef Gerstnera. Napriek obrovskému záujmu o matematiku a filozofiu sa po uplynutí tohto roka rozhodol pre štúdium teológie. Na jeseň roku 1804 sa Bernard Bolzano zaujímal o miesto profesora matematiky na pražskej univerzite, ktoré sa uvoľnilo po odchode S. Vydry do dôchodku. Aj keď na konkurznej skúške, ktorá bola na to miesto vypísaná, obstál veľmi dobre, bolo miesto pridelené staršiemu uchádzačovi, L. Janderovi. Bernard Bolzano sa stal kňazom a na univerzitu nastúpil o rok neskôr, v roku 1805, keď prijal miesto univerzitného učiteľa náboženstva. V tom istom roku získal aj titul doktora filozofie. V roku 1819 mu bolo znemožnené učiť a rok potom bol z učiteľského úradu z rozhodnutia cisára pre svoje reformátorské názory prepustený.

Od roku 1820 žil Bolzano viac v ústraní a venoval sa, za podpory svojich priateľov, najmä svojej vedeckej práci. Obdobie 1830 – 1841 strávil mimo Prahy, v Těchobuzi na Pacovsku, kde mimo iného napísal aj svoju autobiografiu venovanú Anne Hoffmannovej, ktorá sa o neho od roku 1823 starala. Ani Bolzanov odchod z univerzity však neznamenal koniec jeho stíhaniu pre názory, ktoré mali odozvu hlavne v radoch študentov. Proces, ktorý proti Bolzanovi viedla cirkevná vyšetrovacia komisia, sa vliekol až do roku 1828.

V rokoch 1841 – 1848 sa Bernard Bolzano ako sekretár podieľal aj na prácach pre Kráľovskú českú spoločnosť náuk, kde bohato prispieval svojimi prednáškami. V tomto období vznikol aj celý rad jeho matematických pojednaní. Bernard Bolzano zomrel 8. decembra 1848. Pochovaný je na Olšanských cintorínoch (oddelenie VII).

## [úprava] Dielo

Jeho matematická prvotina Betrachtungen über einige Gegenstände der Elementargeometrie z roku 1804 sa zaoberala problémom rovnobežiek. Ďalšie práce z rokov 1810 – 1817 (Beyträge zu einer begründeteren Darstellung der Mathematik, Der binomische Lehrsatz und als Folgerund aus ihm der polynomische und die Reihen..., Rein analytischer Beweis...) a 1833 – 1848 (Wissenschaftslehre, Grössenlehre.) venoval Bolzano spresňovaniu základov matematickej analýzy. Väčšina jeho prác zostala v rukopisoch, s výnimkou diela Paradoxien des Unendlichen, ktoré vyšlo v roku 1851 v Lipsku a ovplyvnilo tvorcu teórie množín Georga Cantora.

## [úprava] Referencie

- Pavel Šišma: Bernard Bolzano

## [úprava] Externé odkazy

Wikicitáty obsahujú zbierku citátov súvisiacich s:
Bernard Bolzano

- Bernard Bolzano's Theory of Science (Wissenschaftslehre)
- Podrobnejší životopis (po česky)
- Pojednanie o jeho živote a názoroch (po česky)
- Diskusia o jeho texte O láske k vlasti (po česky)

Zdroj: "http://sk.wikipedia.org../../../b/e/r/Bernard_Bolzano_dd43.html"

Kategórie: Narodenia v 1781 | Úmrtia v 1848 | Českí matematici | Českí filozofi

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Dansk
- Deutsch
- English
- Español
- Suomi
- Français
- Magyar
- Íslenska
- Italiano
- 日本語
- ქართული
- 한국어
- Nederlands
- Polski
- Português
- Русский
- Српски / Srpski
- Svenska
- ไทย
- Türkçe